Ministru kabineta rīkojuma projekta

**“Par Ludzas novada pašvaldības nekustamā īpašuma “Skripčina ceļš” pārņemšanu valsts īpašumā”** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par Ludzas novada pašvaldības nekustamā īpašuma “Skripčina ceļš” pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Ludzas novada pašvaldības (turpmāk – pašvaldība) nekustamo īpašumu “Skripčina ceļš” Pasienes pagastā, Ludzas novadā, jo tas nav nepieciešams pašvaldības funkciju pildīšanai, nodot to Zemkopības ministrijas (turpmāk – ministrija) valdījumā valsts funkciju (valsts meža apsaimniekošanas un aizsardzības) īstenošanai un zemesgrāmatā nostiprināt īpašuma tiesības uz valsts vārda ministrijas personā.  Ministru kabineta rīkojums stāsies spēkā pēc tā parakstīšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants un Meža likuma 4. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projektā minētais nekustamais īpašums “Skripčina ceļš” (nekustamā īpašuma kadastra Nr. 6884 006 0084) Pasienes pagastā, Ludzas novadā sastāv no zemes vienības (zemes vienības kadastra apzīmējums 6884 006 0027) 0,31 ha platībā un uz tās esošas inženierbūves ceļa (būves kadastra apzīmējums 6884 006 0027 001) (turpmāk – nekustamais īpašums).  Nekustamais īpašums ierakstīts zemesgrāmatā Rēzeknes tiesas Zemesgrāmatu nodaļas Pasienes pagasta zemesgrāmatas nodalījumā Nr. 100000601288 uz Zilupes novada pašvaldības vārda.  2021. gadā, īstenojot administratīvi teritoriālo reformu, Zilupes novads tika iekļauts Ludzas novadā. Atbilstoši Administratīvo teritoriju un apdzīvotu vietu likuma (spēkā no 23.06.2020.) pārejas noteikumu 6. punktam pašvaldība ir novadā iekļauto pašvaldību institūciju, finanšu, mantas, tiesību un saistību pārņēmēja.  Nekustamā īpašuma sastāvā esošā inženierbūve (ceļš) funkcionāli tiek izmantots kā meža infrastruktūras objekts akciju sabiedrības “Latvijas valsts meži” (turpmāk – sabiedrība) mežsaimnieciskajos darbos iesaistītā transporta pārvietošanai, tāpēc tas uzturams atbilstošā stāvoklī, bet pašvaldība finansējuma trūkuma dēļ to nevar nodrošināt.  Saskaņā ar Valsts zemes dienesta Nekustamā īpašuma valsts kadastra informācijas sistēmas (turpmāk – NĪVKIS) teksta datiem un zemes vienības apgrūtinājumu plānu nekustamajam īpašumam ir reģistrēti vairāki apgrūtinājumi – no 10 līdz 25 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos (7311020103) 0,01 ha platībā, ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos (7312030303) 0,31 ha platībā, sanitārās aizsargjoslas teritorija ap kapsētu (7316080100) 0,16 ha platībā, pierobežas josla (7316120200) 0,31 ha platībā un pierobeža (7316120300) 0,31 ha platībā.  Pēc NĪVKIS teksta datiem, zemes vienības ar kadastra apzīmējumu 6884 006 0027 lietošanas mērķis ir “zeme dzelzceļa infrastruktūras zemes nodalījuma joslā un ceļu zemes nodalījuma joslā”, kods 1101.  Nekustamais īpašums ir nepieciešams ministrijai Meža likuma 4. panta otrajā daļā noteiktajai valsts funkcijai – valstij piekrītošās un valsts īpašumā esošās uz valsts vārda ministrijas personā zemesgrāmatā ierakstītās meža zemes apsaimniekošanai un aizsardzībai. To nodrošina sabiedrība, kas nodibināta valsts meža īpašuma pārvaldīšanai un apsaimniekošanai, lai sabiedrība nekustamā īpašuma sastāvā esošo inženierbūvi – meža ceļu – ikdienā uzturētu un pārbūvētu ar tādu noturību un kvalitāti, kāda nepieciešama mežsaimnieciskajos darbos iesaistītā transporta pārvietošanai. Meža ceļa ikdienas uzturēšana un pārbūve ar piemērotu ceļa noturību un kvalitāti dos iespēju piekļūt valsts meža masīvam – zemes vienībai ar kadastra apzīmējumu 6884 006 0035 71,47 ha platībā.  Ievērojot likuma “Par pašvaldībām” 21. panta pirmās daļas 17. punktu un Publiskas personas mantas atsavināšanas likuma 42. panta otro daļu, kā arī atbalstot sabiedrības 2018. gada 7. septembra lūgumu un plānotos ikdienas uzturēšanas un pārbūves darbus, ar 2021. gada 27. maija Zilupes novada domes lēmumu “Par nekustamā īpašuma ar īpašuma kadastra numurs 68840060084 “Skripčina ceļš”, Pasienes pag., Zilupes nov. nodošanu bez atlīdzības Latvijas valstij Zemkopības ministrijas personā” (sēdes protokols Nr. 7., 12.§), nolemts nekustamo īpašumu nodot bez atlīdzības valstij ministrijas personā valsts funkciju (valsts meža apsaimniekošanas un aizsardzības) īstenošanai, vienlaikus nosakot aizliegumu ministrijai nekustamo īpašumu atsavināt un apgrūtināt to ar lietu tiesībām, kā arī pienākumu bez atlīdzības nodot pašvaldībai, ja tas vairs netiek izmantots valsts meža apsaimniekošanas un aizsardzības funkcijas īstenošanai, par to izdarot atzīmi zemesgrāmatā.  Tā kā pašvaldības autoceļš nenodrošina tiešu pieslēgumu pie valsts zemes vienības ar kadastra apzīmējumu 6884 006 0035, sabiedrība 2018. gada 11. septembrī noslēdza servitūta līgumu Nr. 5-8.1.1\_003j\_260\_18\_180 par beztermiņa ceļa reālservitūta tiesību nodibināšanu zemes vienībā ar kadastra apzīmējumu 6884 006 0016 par labu zemes vienībai ar kadastra apzīmējumu 6884 008 0035 ar tiesībām sabiedrībai pārbūvēt un uzturēt ceļa posmu.  Valstij, pārņemot nekustamo īpašumu no pašvaldības, NĪVKIS reģistrētie apgrūtinājumi nerada papildu ietekmi uz tā iespējamo izmantošanu. Ministrijai, izmantojot nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam.  Nekustamais īpašums visā tā sastāvā tiek nodots valstij valsts pārvaldes funkcijas īstenošanai – Meža likumā noteiktās valstij piekrītošās un piederošās meža zemes apsaimniekošanas un aizsardzības nodrošināšanai. Saskaņā ar Meža likuma 4. panta otro daļu rīkojuma projektā minētā nekustamā īpašuma apsaimniekošanu un aizsardzību nodrošinās sabiedrība, kas nodibināta valsts meža īpašuma pārvaldīšanai un apsaimniekošanai.  Rīkojuma projekta būtība ir pārņemt pašvaldības nekustamo īpašumu valsts īpašumā valsts funkcijas nodrošināšanai, kuras izbeigšana netiek paredzēta un netiek prognozēta.  Ja tomēr iestātos Publiskas personas mantas atsavināšanas likuma 42. panta otrajā daļā minētais apstāklis, rīkojuma projekta 2.2. apakšpunkta prasība tiks izpildīta, ievērojot likumā ietvertās normas par attiecīgās mantas nodošanu pašvaldībai.  Ievērojot Publiskas personas mantas atsavināšanas likuma 42. pantā ietvertās prasības par attiecīgās mantas atpakaļ nodošanu pašvaldībai, ja iestāsies rīkojuma projektā 2. punktā minētais apstāklis un nekustamais īpašums vairs netiks izmantots norādītās funkcijas izpildei, tas tiks nodots pašvaldībai.  Ar rīkojuma projektu paredzēts nekustamo īpašumu pārņemt bez atlīdzības valsts īpašumā un nodot ministrijas valdījumā. Rīkojuma projektam ir pievienoti īpašuma tiesības apliecinošie dokumenti un Zilupes novada pašvaldības domes lēmums, kas apliecina, ka nekustamais īpašums nav nepieciešams pašvaldībai.  Ievērojot minēto, nekustamā īpašuma pārņemšana valsts funkciju īstenošanai no pašvaldības ir lietderīga, un pēc attiecīgā Ministru kabineta lēmuma pieņemšanas normatīvajos aktos noteiktajā kārtībā zemesgrāmatā ir nostiprināmas īpašumtiesības uz valsts vārda ministrijas personā uz laiku, kamēr tiks nodrošināta rīkojuma projekta 2.1. apakšpunktā minētās funkcijas īstenošana. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, sabiedrība un pašvaldība |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022.gads | | 2023.gads | | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Nekustamā īpašuma tiesību maiņu zemesgrāmatā uz valsts vārda ministrijas personā sabiedrība segs par saviem finanšu līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana**  **un tās ietekme uz institūcijām** | | |
| 1. | Projekta izpildē iesaistītās institūcijas un publiskās kapitālsabiedrības | Rīkojuma projekta izpildi nodrošinās ministrija, sabiedrība un pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

Zemkopības ministrs K.Gerhards

Balcers 67027316

[Kristaps.Balcers@zm.gov.lv](mailto:Kristaps.Balcers@zm.gov.lv)